SL Uradni list Evropske unije C 248/26

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 248/08

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„GYULAI KOLBÁSZ“ ALI „GYULAI PÁROSKOLBÁSZ“

ES št.: HU-PDO-0005-0394-21.10.2004

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Földművelésügyi és Vidékfejlesztési Minisztérium, Élelmiszerlánc- elemzési Főosztály (oddelek za analizo prehranjevalne verige ministrstva za kmetijstvo in razvoj podeželja) Naslov: Budapest Kossuth Lajos tér 11. 1055 MAGYARORSZÁG/HUNGARY Tel. +36 13014419 Faks +36 13014808 E-naslov: zobore@fvm.hu

2. Vlagatelj:

Združenje za uporabo geografske označbe proizvoda GYULAI

Naziv: Gyulai Húskombinát Zrt. Naslov: Gyula Kétegyházi út 3. 5700 MAGYARORSZÁG/HUNGARY Tel. +36 66620220 Faks +36 66620202 E-naslov: info@gyulahus.hu

Naziv: Csabahús Kft. Naslov: Békéscsaba Kétegyházi út 8. 5600 MAGYARORSZÁG/HUNGARY Tel. +36 66443211 Faks +36 66441723 E-naslov: csabahus@csabahus.hu Sestava: proizvajalci/predelovalci ( X ) drugo ( )

3. Vrsta proizvoda:

Skupina 1.2: Mesni proizvodi

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1 Ime:

„Gyulai kolbász“ ali „Gyulai pároskolbász“

4.2 Opis:

„Gyulai kolbász“ ali „Gyulai pároskolbász“ se proizvaja iz sesekljanega mesa in trde slanine križancev med mesnatimi madžarskimi velikimi belimi prašiči, dolgodlakim prašičem pasme „Mangalica“ in madžarskimi nižinskimi pasmami prašičev ter pasmami Hampshire, Duroc in Pietrain ter njihovimi križanci, pitanimi do teže najmanj 135 kg. Ustrezna kakovost svinjskega mesa, zahtevana za proizvodnjo „Gyulai kolbász“ ali „Gyulai pároskolbász“, se doseže z ročnim izkoščevanjem, ki omogoča temeljito odstranitev kit pri predelavi skoraj vsakega dela mesa prašiča.

„Gyulai kolbász“ ali „Gyulai pároskolbász“ je mesni proizvod z najmanj 15 % (m/m) vsebnostjo beljakovin brez veznega tkiva, ki vsebuje od 4–6 mm delce mletega svinjskega mesa in trde slanine, v parih polnjene v tanka prašičja čreva (ali če je namenjen rezanju, v umetni ovoj, prepusten za vodne hlape), začinjen s soljo, sladko in pekočo mleto papriko, česnom, poprom in mleto kumino, dimljen s pretežno bukovimi drvi ter zoren in ohranjen s sušenjem.

„Gyulai kolbász“ ali „Gyulai pároskolbász“ ima premer 26–40 mm, na trg pa se daje v parih, dolgih 18–26 cm, ali narezana. Ovoj je čist, brez poškodb in plesni ter ima rahlo nagubano površino, je rdeče-rjave barve, skozenj pa so vidni delci slanine. Klobasa je kompaktna, vendar prožna, vezljiva in jo je enostavno rezati. V prerezu so vidni enakomerno razporejeni 4–6 mm delci svinjskega mesa in slanine v mesni kaši. Ima prijeten vonj po dimljenju in začimbah, skladen okus in aromo pa ji daje mešanica uporabljenih začimb.

Prodaja se v parih z etiketo okrog ene od klobas. „Gyulai kolbász“ ali „Gyulai pároskolbász“ se pakira v parih tudi vakuumsko ali v spremenjeni atmosferi v natisnjeni embalaži. „Gyulai kolbász“ ali „Gyulai pároskolbász“, ki se proizvaja posebej za to, da se prodaja narezana, je daljša in se ne daje na trg v parih; ovoj se odstrani, narezana klobasa pa se prodaja v različno velikih vakuumsko zapakiranih enotah.

Kemijska sestava proizvoda:

vodna aktivnost: največ 0,91 razmerje med vlažnostjo in beljakovinami: največ 1,5 razmerje med maščobo in beljakovinami: največ 2,7 vsebnost mesnih beljakovin brez veznega tkiva: najmanj 15 % vsebnost natrijevega klorida: največ 5,0 %

4.3 Geografsko območje:

„Gyulai kolbász“ ali „Gyulai pároskolbász“ se proizvaja znotraj upravnih meja mest Gyula in Békéscsaba.

4.4 Dokazilo o poreklu:

Identifikacijska številka se pritrdi na vsako surovino ali pomožni material, ki se dobavi v obrat, kar se označi v proizvodni dokumentaciji in na samih materialih.

Proizvodu, ki bo izdelan, se dodeli stalna številčna oznaka, ki ga označuje v vsaki fazi proizvodnega procesa. Za opredelitev dokončanega proizvoda se uporabi zaporedna številka, ki vsebuje številčno oznako proizvoda in datum proizvodnje. Informacije o surovinah in pomožnih materialih so vključene v proizvodno dokumentacijo.

Zaporedna številka in posledično identifikacija proizvoda se uporablja za količine dnevne proizvodnje.

Etiketa na pakiranem proizvodu vsebuje datum pakiranja in datum, najmanj do katerega je proizvod uporaben. Na podlagi teh informacij se lahko iz dnevne dokumentacije o pakiranju ugotovi zaporedna številka.

Izpolnjena dokumentacija zagotavlja, da je mogoče za nazaj pridobiti informacije o proizvodnji za vsak dokončan proizvod.

4.5 Metoda pridobivanja:

Za proizvodnjo „Gyulai kolbász“ ali „Gyulai pároskolbász“ se uporabijo stegno, podlaket, golen, potrebušina, ledja, pleča in vrat (pridobljeni izključno z ročnim izkoščenjem) polovice trupov (brez glave in nog) ter trda slanina (brez žlez) določenih križanih pasem prašičev.

Kosi mesa (zmrznjeni na od - 2 do - 4 °C ali predhodno ohlajeni na od 0 do 7 °C) in slanine (od 0 do - 7 °C) se strojno zmeljejo na 4–6 mm delce, nato se dodajo začimbe in nitritna sol. Pridobljena zmes (ki ima temperaturo od 0 do - 4 °C) se strojno napolni v tanka prašičja čreva ali umetni ovoj, prepusten za vodne hlape, oblikujejo se pari, nato pa se konci klobas spnejo.

Polnjenju sledi dva- do tridnevno dimljenje nad počasi gorečimi (pretežno bukovimi) poleni pri temperaturi 20 °C v prostoru z 90 do 70 % relativno vlažnostjo.

Za dimljenjem prideta na vrsto zorenje in sušenje. Da bi preprečili napake v kakovosti (nastanek skorje), se parametri zorenja in sušenja nastavijo tako, da razlika med ravnotežno relativno vlažnostjo (ERH) in relativno vlažnostjo zraka (RH) v prostoru ne presega od 4 do 5 %. Običajna temperatura prostora je od 16 do 18 °C; prvotna 90 do 92-odstotna relativna vlažnost se postopoma zmanjša na 65 do 70 %. Sušenje traja, dokler vodna aktivnost v klobasah ne doseže 0,91, za kar je potrebnih približno od 14 do 16 dni. Temu sledi naknadno zorenje, med katerim se vsebnost vlage v pakiranem proizvodu izenači, površina rezine postane bolj čvrsta in vsebina bolj krhka, barva pa se stabilizira zaradi antioksidantskega učinka naravnih začimb. Klobasa „Gyulai kolbász“ ali „Gyulai pároskolbász“ se zaradi teh značilnosti in zaokrožene arome popolnoma loči od arome in vsebine proizvodov, trženih takoj.

4.6 Povezava:

Predstavitev geografskega območja: Mesti Gyula in Békéscsaba ležita na enem od najnižjih območij Madžarske, na jugovzhodnem robu Velike madžarske nižine, in sicer prvo na nadmorski višini 87 metrov, drugo pa na nadmorski višini 88 metrov. To območje ima zmerno celinsko podnebje, ki je značilno za celotno Veliko madžarsko nižino, kjer prevladujejo celinski učinki, vendar se občasno pojavijo tudi vplivi sredozemskega in oceanskega podnebja. Pokrajino in podnebje v regiji Gyula in Békéscsaba zaznamujejo reke. Enako pomembni so tudi gozdovi, zlasti gozd Mályvád blizu mesta Gyula, v katerem so številne prvobitne vrste dreves. Regija se zaradi ugodnih kmetijskih in ekoloških razmer ponaša z zelo dolgo tradicijo proizvodnje žit in živinoreje. Zaradi sovpadanja teh ugodnih razmer je bila neposredna okolica mest Gyula in Békéscsaba od leta 1880 pomembna postaja trgovskih karavan, ki so potovale z Balkana na sejme na Dunaju. Zlasti trgovci, ki so bili namenjeni na živinorejske sejme ali so se z njih vračali, so se tam ustavili za kratek počitek. Gozdovi in reke so bili idealen kraj za počitek, krmljenje, napajanje in kopanje živali. Poškodovane živali so v teh mestih zaklali, njihovo meso pa predelali. Iznajdljivejši mesarji in klavci so se usmerili v zadovoljevanje teh potreb in oskrbovanje številnih tujcev. Tako so položili temelje za prihodnjo mesnopredelovalno industrijo v teh mestih. Mesarski mojstri so do začetka 20. stoletja pridobili veliko znanja in izkušenj, nekateri od njih pa so svoje proizvode prodajali na največjih domačih in mednarodnih sejmih.

Zgodovina in sloves „Gyulai kolbász“ ali „Gyulai pároskolbász“: Za resnični mednarodni sloves klobase je zaslužen József Balogh ml., ki je leta 1910 dobil zlato medaljo na svetovnem sejmu v Bruslju. Podjetje, ki ga je ustanovil József Balogh, se je razvilo v veliko družinsko podjetje. Obsežna mehanizirana proizvodnja „Gyulai kolbász“ ali „Gyulai pároskolbász“ je povezana z Andrásom Stéberlom, ki je leta 1912 začel kot vajenec delati pri Józsefu Baloghu, pri katerem je dobil poklicne izkušnje. András Stéberl je kot mojster izdelovalec klobas leta 1935 svoje proizvode predstavil na svetovnem sejmu v Bruslju. Dobil je zlato priznanje za „Small paired Gyulai kolbász“ (klobasa Gyulai kolbász v malih parih). András Stéberl je kupil obrat v središču mesta, kjer je zagnal „industrijsko“ proizvodnjo „Gyulai kolbász“ ali „Gyulai pároskolbász“ in drugih suhih klobasnih izdelkov. Njegov obrat se je razvil v eno največjih mesnopredelovalnih tovarn v regiji, ki je zaposloval kvalificirano delovno silo s sosednjih območij. Proizvodnja „Gyulai kolbász“ ali „Gyulai pároskolbász“ se je nadaljevala tudi po drugi svetovni vojni ter nacionalizaciji in združitvi podjetij v začetnem obdobju komunizma. Kot pričajo številne nagrade in priznanja za kakovost, se stoletna tradicija uspešno povezuje s sodobnimi tehnologijami in tehnikami: — svetovni sejem v Bruslju, 1910, zlata medalja, častno priznanje, — svetovni sejem v Bruslju, 1935, zlato priznanje, častno priznanje; — pravica do uporabe znaka Kiváló Áruk Fóruma (odličen madžarski proizvod), — nagrada za uspešnost na sejmu Foodapest, 2000, — Magyar Termék Nagydíj (velika nagrada za madžarski proizvod), 2001, — Magyar Minőség Háza (hiša madžarske kakovosti), 2001 in — posebna nagrada za razvoj izvoza, 2001. Prispevki v nacionalnem in regionalnem tisku potrjujejo ugled „Gyulai kolbász“ ali „Gyulai pároskolbász“.

4.7 Nadzorni organ:

Naziv: Békés Megyei Mezőgazdasági Szakigazgatási Hivatal Élelmiszerlánc-biztonsági és Állategészségügyi Igazgatóság (direktorat za varnost prehranjevalne verige in zdravje živali urada za kmetijstvo okrožja Békés) Naslov: Békéscsaba Szerdahelyi út 2. 5700 MAGYARORSZÁG/HUNGARY Tel. +36 66540240 Faks +36 66547440 E-naslov: karpatia@oai.hu

4.8 Označevanje:

—